সান হোসে আর্থকুয়েকস
সান হোসে আর্থকুয়েকস (ইংরেজি: San Jose Earthquakes) হচ্ছে সান হোসে ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ওয়েস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ১৯৯৪ সালের ১৫ই জুন তারিখে প্রতিষ্ঠিত হয়েছে। ১৮,০০০ ধারণক্ষমতাবিশিষ্ট পেপাল পার্কে কুয়েকস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় লুচি গন্সালেস এবং সভাপতির দায়িত্ব পালন করছেন ইয়ারেড শাউলি। বর্তমানে মার্কিন মধ্যমাঠের খেলোয়াড় জ্যাকসন ইয়ুল এই ক্লাবের অধিনায়কের দায়িত্ব পালন করছেন। ঘরোয়া ফুটবলে, সান হোসে আর্থকুয়েকস এপর্যন্ত ৪টি শিরোপা জয়লাভ করেছে; যার মধ্যে দুইটি এমএলএস কাপ এবং দুইটি সাপোর্টার্স শিল্ড শিরোপা রয়েছে। ক্রিস ভন্দোলোভস্কি, শিয়া সালিনাস, রামিরো কোরালেস, রোনালদ সেরিতোস এবং ল্যান্ডন ডনোভানের মতো খেলোয়াড়গণ সান হোসে আর্থকুয়েকসের জার্সি গায়ে মাঠ কাঁপিয়েছেন।